cyanic-selkie/wikianc huggingface dataset:
Էլիշա Օտիս
Վաղ տարիներ
Օտիսը ծնվել է Հելիֆեքսում, Վերմոնտ, Ստիվեն Օտիսի և Ֆոիբի Գլիննի ընտանիքում ։  Նա հեռացել է տանից 19 տարեկանում, վերջնականապես հաստատվել է Թրոյում, Նյու Յորք, որտեղ նա ապրել է հինգ տարի  և աշխատել է որպես վագոնի վարորդ։ 1834 թվականին նա ամուսնացել է Սյուզան Ա. Հյուգթնի հետ։ Նրանք ունեցել են երկու երեխա՝ Չարլզը և  Նորթոնը։ Ավելի ուշ այդ նույն տարում, Օտիսը հիվանդանում է շատ ահավոր  թոքաբորբով, որը գրեթե սպանում է նրան, բայց նա  վաստակում է  բավարար գումար և տեղափոխվում է իր կնոջը և երեք տարեկան որդուն Վերմոնտ, որը գտնվում է Հիլզ Գրին գետի վրա։  Նա նախագծում և կառուցում էիր սեփական ալրաղացը, բայց նա բավարար գումար չի վաստակում  դրանից։ Այսպիսով, նա փոխակերպում է այն դարձնելով սղոցարան, որ սակայն դեռ չի գրավում հաճախորդներին։ Հիմա, արդեն ունենալով երկրորդ որդուն, նա սկսում է կառուցել վագոններ և  կառքեր, որը նա անում է բավականին հմտորեն։ Նրա կինը ավելի ուշ մահանում է, թողնելով Օտիսին մենակ երկու որդիների հետ, որոնցից մեկը այդ ժամանակ 8 տարեկիան էր, իսկ մյուսը դեռ բարուրի մեջ էր։
Հաջողություն և նվաճում
34 տարեկանում՝  նոր սկզբի ակնկալիքով, նա ամուսնանում  և տեղափոխվում  է Օլբանի (Նյու Յորք)։ Նա աշախատում է որպես տիկնիկներ պատրաստող Օտիս Թինգլիում։ Լինելով հմուտ արհեստավոր և հոգնած լինելով ընդամենը 12 տիկնիկ պատրաստելու համար ամբողջ օրը աշխատելուց ՝  նա հնարեց և արտոնագրեց մի ռոբոտ խառատ։ Այն կարող էր արտադրել մահճակալի  կաղապարներ չորս անգամ ավելի արագ քան դա կարող էր արվել ձեռքով (մոտավորապես 50 հատ օրական)։ Նրա ղեկավարը տալիս է  նրան 500 դոլար դրամական պարգև։ Օտիս հետո սկսում է իր սեփականա բիզնեսը։ Իր վարձկալած շենքում, նա սկսում է նախագծել անվտանգության արգելակ, որ կարող էր արգելակել գնացքները անմիջապես և նախագծում է ավտոմատ  հաց թխելու վառարան։ Նրան դուրս են թողնում  բիզնեսից, երբ հոսքը, որը նա օգտագործում էր էլեկտրաէներգիայի մատակարարման համար, Օլբանիի քաղաքի կողմից տեղափոխվում է՝ օգտագործվելու թարմ ջրային պաշարների մատակարման համար։ 1851 թվականին այլևս իրեն օգտակար չհամարելով Օլբանի քաղաքում, նա սկզբում տեղափոխվեւմ է Բերգեն քաղաք, Նյու Ջերսի (հիմա Ջերսի քաղաքի մի մասն է) աշախատելու որպես մեխանիկ, հետո նա տեզափոխվում է  Նյու Յորք և աշխատում, որպես մի լքված սղոցարանի մենեջեր, որը   ենթադրվում էր, որ նա պետք է դարձներ մահճակալաներ  առտադրող գործարան։
Տևական հաջողություն
Համաշխարհային տոնավաճառից հետ, Օտիս ստացավ շարունակական պատվերներ, կրկնապատկելով այն ամեն տարի։ Նա զարգացրեց տարբեր տեսակի շարժիչներ, ինչպիսիեն է եռակի գոլորշիով փականային շարժիչը, որը կարող էր տեղափոխել  վերելակը վերև և ներքև  և դադարեցնել վերելակը շատ արագ։
Վերջին տարիներ և մահ
Իր ազատ ժամանակ նա նախագծել  և փորձարկել է իր հաց թխող վառարանի և գնացքի արգելակների հին նախագծումները, և արտոնագրել է  գոլորշիով աշխատող գութանը 1857 թվականին, պտտվող վառարանը 1858 թվականին, և Չարլզի հետ  արտոնագրել է տատվող գոլորշիով շարժիչը։ Օտիս վարակվել է դիֆթերիայով և մահացել է  ապրիլի ութին 1861 թվականին 49 տարեկան հասակում։
Ժառանգություն
Օտիս Վերելակային ընկերությունը, որի աշխատակիցներից մեկը ստեղծեց «շարժասանդուղք» եզրույթը, որը վերաբերում էր շարունակական հանգույցով  շարժվող սանդուղքին, որը կարող էր և բարձրանալ և իջնել, որն էլ ժամանակի ընթացքում Վերածվեց  ՅուԹիԷս  Կառուցում և Արդյունաբերական հաակագեր ընկերության։
Ծանոթագրություններ
Կատեգորիա:Հայտնագործություններ Կատեգորիա:Ամերիկացի գյուտարարներ Կատեգորիա:Ամերիկացի գործարարներ Կատեգորիա:Ամերիկացի ճարտարագետներ
Հոդեր ճտտացնել
Հոդեր ճտտացնել, գործողություն, որի ժամանակ մարդու հոդերի ոլորման կամ թեքման միջոցով առաջանում է որոշակի ձայն, ինչին հաճախ հաջորդում է բավարարվածության կամ հանգստության զգացողություն մարդու մոտ։ Հաճախ կիրառվում է խիրոպրակտիկայի մեջ։
Ժողովրդական կարծիքի համաձայն՝ հոդերի ճտտացնելը, առավելապես մատնոսկրերինը, հանգեցնում են հոդաբորբի կամ այլ հոդային խնդիրների։ Սակայն, բժշկական հետազոտությունները մինչև այժմ մատերի ճտտացնելու և երկարատև հոդային խնդիրների միջև կապ ցույց չեն տվել։ Չնայած ճտտացնելու մեխանիզմն ու առաջացած ձայնը դեռ ամբողջությամբ ուսումնասիրված չեն, այն հիմնականում վերագրվում է հոդերի արանքում ազոտի կամ ածխաթթու գազի փուչիկների առաջացմանը ։
Պատճառներ
Ճտտացնելու ընթացքում առաջացած ձայնի մեխանիզմը պարզ չէ։ Առաջարկվող տեսություններից են՝
Հոդերի ճտտացնելը մեկնաբանող մի քանի տեսություններ կան։ Որոշակի փաստեր ապացուցում են թանձր հոդահեղուկում կավացիայի տեսությանը ։ Ողնաշարի մանիպուլյացիայի ընթացքում կիրառված ուժը առանձնացնում է ամբողջությամբ պարկուճված սինովիալ հոդի հոդային մակերևույթները, որն իր հերթին հոդերի խոռոչներում իջեցնում է ճնշումը։ Այս ցածր ճնշման միջավայրում որոշ գազեր, որոնք լուծված են թանձր հոդահեղուկում, պոկվում են լուծույթից՝ ստեղծելով փուչիկներ կամ կավիտներ, որոնք արագորեն փլուզվում են՝ առաջացնելով ձայն ։ Ծագող գազային փուչիկների հիմնական բաղադրությունը ածխաթթու գազ է ։ Այս գործընթացի էֆեկտները որոշ ժամանակ մնում են, ինչը հայտնի է «համառ շրջան» անվամբ, որի ընթացքում հնարավոր չէ հոդերը կրկին ճտտացնել, սա տևում է մոտավորապես 20 րոպե։ Ըստ որոշ փաստերի՝ կապանների թուլությունը կարող է կապ ունենալ կավիտացիայի աճման միտման հետ ։
Սակայն, վերջին փաստերը ցույց են տալիս, որ ճտտացնելու ձայնը առաջանում է, երբ հոդերի արանքում փուչիկներն առաջանում են, ոչ թե երբ նրանք պայթում են ։
Ազդեցություն
Ընդունված կարծիքը, թե հոդերի ճտտացնելն առաջացնում է հոդաբորբ, չի հաստատվել։ 2011 թվականի հրատարակված մի հետազոտության մեջ ուսումնասիրվել է 215 մարդու (50-ից 89 տարեկան) ձեռքերի ռենտգենային լուսանկարները և համեմատվել են կանոնավոր ճտտացնողների և չճտտացնողների ձեռքերը ։ Ըստ հետազոտության՝ մատերի ճտտացնելը չի առաջացնում ոսկրահոդաբորբ (օստեոարթրիտ)՝ անկախ նրանից, թե քանի տարի կամ որքան հաճախ են ճտտացրել մատերը ։ Ըստ ավելի վաղ կատարված եզրակացության՝ քրոնիկ մատեր ճտտացնողների մոտ արթրիտի աճ չկա, սակայն, ձեռքերի այտուցների և ավելի թույլ բռնվելու ուժի հավանակնությունն ավելի մեծ է ։ Մոլի մատեր ճտտացնելն ասոցացվում էր եղունգներ կրծելու, ծխելու, ալկոհոլ օգտագործելու հետ և ենթադրվում էր, որ հանգեցնում է ձեռքերի ֆունկցիոնալ անբավարարության ։ Այս վաղ հետազոտությունը քննադատվել է՝ այլ գործոնների հավանականությունը հաշվի չառնելու համար, ինչպես օրինակ այն, որ մատեր ճտտացնելու ունակությունը կապված է ձեռքի անբավարար ֆունկցիայով, ոչ թե պատճառն է ։
Բժիշկ Դոնալդ Ուգերը 60 տարի շարունակ ամեն օր ճտտացրել է իր ձախ ձեռքի մատերը, բայց չի ճտտացրել աջ ձեռքի մատերը։ Սակայն, ձեռքերից ոչ մեկի վրա արթրիտ կամ ուրիշ հիվանդություն չի ձևավորվել։ Փորձի համար նա 2009 թվականին արժանացել է բժշկության բնագավառում Իգնոբելյան մրցանակի, որը Նոբելյան մրցանակի պարոդիան է ։
Սպլիտի մայր տաճար
Սպլիտի մայր տաճար (Splitska katedrala), կաթոլիկ տաճար Խորվաթիայի Սպլիտ քաղաքում։ Սպլիտ-Մակարսկայի արքեպիսկոպոսության մայր տաճարն է, ճարտարապետական հուշարձան։ Տաճարի հիմնական մասը կայսերական նախկին դամբարանն է։ Այլ հուշարձանների, այդ թվում՝ Դիոկղետիանոսի պալատի հետ ընդգրկված է ՅՈւՆԵՍԿՕ-ի Համաշխարհային ժառանգության ցանկում։
Կառույցը ի սկզբանե կառուցվել է 305 թվականին որպես պալատ Դիոկղետիանոս կայսեր համար, այնուհետև վերափոխվել է քրիստոնեական տաճարի։ Այն ամենահին երկրորդ կառույցն է աշխարհում, որ վերածվել է քրիստոնեական մայր տաճարի
Տաճարը սովորաբար անվանում են սուրբ Դոմնի (Dujam, Duje) անունով, որը 3-րդ դարում եղել է Սոլինի եպիսկոպոսը, չնայած նրան է նվիրված միայն տաճարի զանգակատունը, իսկ տաճարը նվիրված է Մարիամ Աստվածածնին։ Դոմն եպիսկոպոսը այլ քրիստոնյաների հետ մարտիրոսվել է քրիստոնյաների հալածանքների ժամանակ, որ կազմակերպել էր Դիոկղետիանոս կայսրը։
Տաճարը գտնվում է Դիոկղետիանոսի պալատի կենտրոնում, և այն ելք ունի պալատի պերիստիլ։ Տաճարը բաղկացած է չորս մասերից, որոնք կառուցվել են տարբեր ժամանակաշրջաններում։ Տաճարի հիմնական մասը, որն ութանկյուն ձև ունի ու Դիոկղետիանոս կայսեր դամբարանն է, կառուցվել է 3-4-րդ դարերի սահմանագծին։ Տաճարի հարևանությամբ զանգակատունը կառուցվել է 1100 թվականին և վերակառուցվել 1908 թվականին ։ Չնայած տարբեր դարաշրջաններում կառուցված լինելուն՝ տաճարի բոլոր մասերը կառուցված են նույն նյութերով՝ տուֆով, որը բերվել է տեղի գետերի շրջանից, ու Բրաչ կղզուց բերված կրաքարով։
Ինտերիեր
Չնայած նախկին պալատը տաճար վերափոխելուն՝ կառույցի ճարտարապետությունը և ինտերիերի մի շարք տարրեր պահպանվել են անփոփոխ։ Տաճարի ներսում երկու շարք սյուները պահում են շքեղ զարդարված քիվերը։ Հռոմեական ժամանակաշրջանում դամբարանի գմբեթը զարդարված է եղել խճանկարով, սակայն նրանից ոչինչ չի պահպանվել։ Կայսերական ընտանիքի սարկոֆագները եղել են կառույցի կենտրոնում, սակայն ոչնչացվել են 7-րդ դարում։ Գմբեթից ներքև եղած քիվին պահպանվել են Դիոկղետիանոսի և նրա կնոջ՝ Պրիսկայի բարձրաքանդակները՝ զարդարված դափնեպսակներով։
Քրիստոնեական շրջանի արվեստի տարրերից են 13-րդ դարի փայտե դռների փեղկերը, որոնք տեղադրված են եկեղեցու մուտքին։ Դրանք ունեն 5.3 մ բարձրություն և 3.6 մ լայնություն, շքեղորեն զարդարված են փորագրությամբ։ Ամեն փեղկին փորագրված է Քրիստոսի կյանքի 14 դրվագ, որոնք բոլորը զարդարված են բարդ զարդանախշով։ Մուտքից ձախ գտնվող քարե ամբիոնը կառուցվել է 13-րդ դարում ռոմանական ոճով։ Սուրբ Դուեի մատուռում, որը գտնվում է կողմնային հատվածում, պահպանվել է 15-րդ դարի խորանը, որի հեղինակը միլանցի վարպետ Բոնինո դա Կամպիոնեն է։ Սուրբ Ստանիսլավի մատուռի խորանը, որ գտնվում է հյուսիսարևելյան մասում, պատված է Քրիստոսի խարազանումը ներկայացնող բարձրաքանդակով ։ Հյուսիսային խորանը ավելի ուշ շրջանում է ստեղծվել՝ 1767 թվականին։ Այն կառուցել է Գ. Մորլաիտերը բարոկկո ոճով։ Տաճարի գլխավոր խորանը ստեղծվել է երգչախմբի համար նախատեսված հատվածների հետ նույն ժամանակաշրջանում՝ 17-րդ դարում։
Սուրբ Դոմնի հիշատակին ամեն տարի՝ մայիսի 7-ին, Սպլիտի շուրջ խաչերով երթ է տեղի ունենում։ Պատարագը մատուցում են եկեղեցական սլավոներենով։ Իոսիպ Տիտոյի կառավարման ժամանակաշրջանում խաչերով երթը կազմակերպվել է միայն տաճարի շուրջ. քաղաքի շուրջ երթն արգելվել է։
Գրականություն
Կատեգորիա:Կրոնական կառույցներ այբբենական կարգով Կատեգորիա:Խորվաթիայի տաճարներ Կատեգորիա:Կաթոլիկ եկեղեցու կառույցներ Կատեգորիա:Խորվաթիայի շենքեր և կառույցներ Կատեգորիա:Խորվաթիայի տեսարժան վայրեր
Լեզվաբանական հնէաբանություն
Լեզվաբանական հնէաբանություն (paléontologie linguistique), լեզվաբանական պատմահամեմատական հետազոտության վրա հիմնված օժանդակ գիտություն, որն զբաղվում է ժողովուրդների նախապատմական դարաշրջանների հասարակական կառուցվածքի, արտադրության, մշակույթի, կենցաղի, իրավունքի, կրոնի ուսումնասիրությամբ։ Այն զարգացել է հնդեվրոպական լեզվաբանության մեջ. հիմնադիրն է Ա. Կունը, թեև լեզվաբանական հնէաբանություն տերմինն առաջին անգամ օգտագործել է Ա. Պիկտեն։ Ցեղակից լեզուների մեջ պահպանված հնագույն շրջանի ընդհանուր բառերը վկայում են նախնական միասնության շրջանում համապատասխան հաստատությունների, զբաղմունքի, արտադրության գործիքների, իրավական նորմերի գոյության մասին։ Օրինակ՝ հնդեվրոպական լեզուների մեծագույն մասում պահպանված արոր, աղալ բառերը վկայում են, որ նախնական միասնության շրջանում «հնդեվրոպացիներն» արդեն զբաղվում էին երկրագործությամբ։ Հիմնված լինելով լեզվի իրական տվյալների վրա և զուգակցվելով հնագիտության հետ՝ լեզվաբանական հնէաբանությունը դառնում է հնադարի պատմության ուսումնասիրման առաջնակարգ ճյուղերից մեկը։ Լեզվաբանական հնէաբանությունն զբաղվում է լեզուների բառային ու քերականական իմաստների գոյացման լուսաբանմամբ։ Ինչպես հնէաբանությունն է բրածո կմախքների ու քարացած բույսերի քննությամբ ուսումնասիրում այժմ գոյություն չունեցող կենդանիներն ու բույսերը և նրանց զարգացման հետագա ընթացքը, այդպես էլ լեզվաբանական հնէաբանությունը լեզուների միջև եղած զանազան տվյալների ընդհանուր համեմատական ուսումնասիրությամբ ձգտում է բացահայտել բառային և քերականական կարգերի առաջացման տրամաբանական հիմքերը և դրանով իսկ լուսաբանել լեզվի ու մտածողության տարբեր էտապներում, տարբեր լեզուների մեջ ու տարբեր ցեղերի (ժողովուրդների, ազգերի) մոտ հասկացությունների գոյացման ընդհանրություններն ու տարբերությունները։
Վերջինս անհրաժեշտ է ոչ միայն լեզվի, այլև մտածողության պատմությունն ուսումնասիրելու համար։ Օգտագործվում է հիմնականում ընդհանուր համեմատությունների մեթոդը, եթե պատմա-համեմատական մեթոդի համար ելակետը համեմատվող միավորների ձևի ու բովանդակության համապատասխանությունն է, ապա լեզվաբանական հնէաբանության մեջ առաջնային պլան է մղվում հնէաբանական վերլուծությունը, որի նպատակն է վեր հանել գաղափարական ընդհանրությունը կամ տարբերությունը միևնույն իրերին (երևույթներին, հատկանիշներին և այլն) տրվող անունների իմաստի և քերականական իմաստների առաջացման մեջ և դրանով իսկ պարզել մարդկային ճանաչողության ընդհանրություններն ու տարբերությունները տարբեր ժամանակներում ու տարբեր ցեղերի (ժողովուրդների, ազգերի) մոտ։ Այդ դեպքում վերլուծությունը կարող է հենվել միայն ձևերի կամ իմաստների վերացական ընդհանրության վրա։ Այսպես, օրինակ՝ հայերեն ակն բառը նշանակում է աչք, միաժամանակ նաև արև (արեգակն, ակն արևու), նման բան տեսնում ենք նաև իռլանդերենում, որի suil «արև» բառը նշանակում է նաև աչք։ Այս փաստերի հիման վրա հնէաբանական վերլուծությունը պարզում է, որ թե՛ հայերենում և թե՛ իռլանդերենում առկա է արևի ու աչքի միատեսակ ըմբռնումը, այսինքն՝ երկու դեպքում էլ և՛ արևը, և՛ աչքը դիտվում են իբրև լույսի աղբյուր, թեև համեմատվող բառերի միջև (ակն, suil) ծագումնաբանական ոչ մի ընդհանրություն գոյություն չունի։ Իսկ որ աչքն, իրոք, երբեմն գիտակցվել է իբրև լույսի աղբյուր, հաստատվում է նաև ռուսերեն окно «պատուհան» (տան, սենյակի լույսի աղբյուր, լուսամուտ) բառով, որ ստացվել է око «աչք» բառի արմատից, որ իր հերթին ծագումնաբանորեն կապված է հայերեն ակն բառի հետ, ըստ որում երկուսն էլ (ակն, око) ծագել են հնդեվրոպական միևնույն արմատից։
Ծանոթագրություններ
Կատեգորիա:Պատմահամեմատական լեզվաբանություն
Կառլոս Բագեր
Կառլոս Բագեր (Carles Baguer i Mariner, ), կատալոնացի կոմպոզիտոր և երգեհոնահար ։
Կենսագրություն
Կառլոս Բագերը ծնվել է 1768 թվականին Բարսելոնայում։ Նրա ծագման մասին քիչ տեղեկություններ կան։ Նա Բարսելոնայի տաճարի երգեհոնահար Ֆրանչեսկո Մարիների զարմիկն էր։ Հորեղբայրը դարձել է երաժշտության ոլորտում նրա ուսուցիչը ։
18 տարիներին չլրացած` 1768 թվականից Բագերն սկսել է փոխարինել նրան իր աշխատանքում։ 1789 թվականին, Մարիների մահից հետո, Բագերը նշանակվում է տաճարի երգեհոնահար և կատարում է այս աշխատանքը մինչև իր կյանքի վերջ։
Երգեհոնի համար գրված նրա մեկնաբանություններն ու իմպրովիզացիաները նրան մեծ ճանաչում են բերում, սակայն նրա ամենակարևոր ներդրումը եղել է որպես կոմպոզիտոր։
Նրա սիմֆոնիաների մեծ մասը գրված է իտալացի և գերմանացի վարպետների, այդ թվում` Ժոզեֆ Հեյդենի և Փլեյելի ակնհայտ ազդեցության տակ։
Նրա աշակերտներից մի քանիսը դարձել են հայտնի երաժիշտներ։ Նրանցից են Մեթյու Ֆերերը, որը փոխարինել է Բագերին տաճարի երգեհոնահարի պաշտոնում, Ռամոն Կարնիցերը (1806-1888) և, հավանաբար, Բերնաթ Բերտրանան։
Բագերը մահացել է 1808 թվականին, այն օրը, երբ ֆրանսիական զորքերը գրավել են Բարսելոնայի ամրոցը։
Բագերն ստեղծել է 19 սիմֆոնիա, 10 օրատորիա, սոնատներ դաշնամուրի, շեփորի համար և հոգևոր երաժշտություն։
Արտաքին հղումներ
Կատեգորիա:Կատալոնացիներ
Հումուս
Հումուս, հողի օրգանական, սովորաբար մուգ գունավորված մասը, ձևավորվել է բուսական և կենդանական մնացորդների կենսաքիմիական փոփոխություններից։ Հումուսի բաղադրության մեջ են մտնում հումինաթթուները (առավել կարևոր են հողի բերրիության համար) և ֆուլվոթթուները։ Հումուսը պարունակում է բույսերի սննդառության հիմնական տարրերը, որոնք մանրէների ներգործությունից դառնում են մատչելի բույսերի համար։ Հումուսի քանակով և որակական կազմով են պայմանավորված հողի գույնը, ստրուկտուրան, ջրաֆիզիկական առանձնահատկությունները, կլանունակությունը և այլն։ Հումուսը հողի գենետիկական տիպերի ամենակարևոր ցուցանիշներից է. օրինակ, Հայաստանում կիսաանապատային հողերը պարունակում են 1-2% հումուս, շագանակագույն հողերը՝ 2-4%, սևահողերը՝ 4, 5-12%, լեռնամարգագետնային հողերը՝ 8-32%։
Տես նաև
Կատեգորիա:Գյուղատնտեսություն Կատեգորիա:Հողագիտություն
Evolve
Evolve (ձևավորված ինչպես՝ ƎVOLVE), ամերիկյան ռոք խմբի՝ Imagine Dragons-ի երրորդ ստուդիային ալբոմը, թողարկվել է 2017 թվականի հունիսի 23-ին KIDinaKORNER և Interscope ձայնագրությունում։ Ալբոմը խմբի նոր ալբոմն է՝ Smoke + Mirrors ալբոմից հետո։
Smoke + Mirror-ի թողարկումից և համաշխարհային շրջագայությունից հետո, մինչև 2016 թվականը խմբի դադարից հետո, սոցիալական ցանցերի հաղորդագրությունների միջոցով պարզ դարձավ նրանց երրորդ ալբոմի մասին։ Ալբոմի մասին վերջնական հաղորդվել է մայիսի 9-ին, ալբոմի նախնական պատվերի նախաձեռնությամբ։ Night Visions և Smoke + Mirrors ալբոմների համեմատություն կատարելիս, առաջատար Դեն Ռեյնոլդսը բացատրում է, որ ալբոմը կլինի «խմբի էվոլյուցիան»։
Ալբոմը հրապարակել է երկու սինգլներ՝ «Believer» և «Thunder» հիման վրա։ Առաջիկայում կլինի շրջագայություն, որը կսկվի 2017 թվականի սեպտեմբերին, կազմակերպված՝ Live Nation-ի, Grouplove-ի և Քեյ Ֆլեյի կողմից։
Նախապատմություն
2016 թվականի փետրվարին, իրենց երկրորդ՝ Smoke + Mirrors ալբոմից հետո խումբը սկսեց տաս ամիս տևողությամբ համաշխարհային շրջագայություն։ Imagine Dragons խմբի անդամները խոստացել էին որոշ ժամանակ հանգիստ ունենալ։ Բիլբորդ ամսագրի հարցազրույցի ժամանակ գլխավոր երգիչը՝ Դեն Ռեյնոլդսը ասել, որ խումբը որոշ ժամանակ դադար կվերցնի, բացատրելով՝ «Մենք դադար չենք առել, մոտավորապես, վեց տարի, մենք ստիպված ենք մեկ տարի դադար վերցնել» ։ 2016 թվականին խումբը երգ ձայնագրեց «Ես՝ քեզնից առաջ», «Ինքնասպանների ջոկատ» և «Ուղևորները» ֆիլմերի համար։
Խումբը առաջին անգամ սկսեց փորձարկել իրենց երրորդ ալբոմը 2016 թվականի սեպտեմբերի 13-ին Վեյն Սերմոնի նկարով՝ ստուդիայում ձայնագրվելիս։ 2017 թվականի հունվարի 24-ին խումբը թվիթեր սոցիալական ցանցում հրապարակեց «goodnight +», այնուհետև արդյունավետ քայլ կատարելով փոխեցին Smoke + Mirrors ալբոմի ցիկլը։
Կոմպոզիցիա
Ռեյնոլդսը նշել է, որ ալբոմը, համեմատած՝ Night Visions և Smoke + Mirrors ալբոմների հետ, համարվում է «խմբի էվոլյուցիա» ։
Աջակցություն
Ալբոմի թողարկման նախորդ ամիսներին Imagine Dragons-ը օգտագործեց «ƎE» վերնագիրը՝ տարբեր սոցիալական ցանցերի հրապարակումներում։ Խումբը հրապարակեց երրորդ ալբոմի անվանումը, և սկսեց ալբոմի նախնական պատվերները ընունել «Whatever It Takes» երգի թողարկումից հետո։
Սինգլներ
Հունվարի 28-ից սկսած խումբը հրապարակեց չորս մասից բաղկացած տեսահոլովակներ։ Տեսահոլովակներում թաքնված էր Մորսեի կոդերը, թարգմանված՝ «նույն գույնի իրեր»։ Փետրվարի 1-ին թողարկվեց Believer-ը որպես գլխավոր սինգլ։ Սինգլին աջակցելու համար օգտագործվեց Super Bowl LI գովազդը՝ Nintendo Switch-ի համար։ Երգը գրավել է 6-րդ հորիզոնականը՝ Բիլբորդ թեժ 100 ցանկում ։ Երգի տեսահոլովակի դերերում են Ռեյնոլդսը և դերասան Դոլֆ Լանգրենը։ Թողարկվել է՝ մարտի 7-ին ։
Ապրիլի 28-ին Thunder-ը թողարկվում է որպես ալբոմի երկրորդ սինգլ, գրավել է 70-րդ հորիզոնականը՝ Բիլբորդ թեժ 100 ցանկում։ Երգի տեսահոլովակը նկարահանվել է Դուբայում՝ Ժոզեֆ Քահնի կողմից։ Թողարկվել է մայիսի 2-ին ։
Աջակցության սինգլներ
Մայիսի 9-ին ալբոմի նախնական պատվերների բացման ժամանակ թողարկվել է՝ Whatever It Takes աջակցության սինգլը, գրավելով՝ 92-րդ հորիզոնականը Բիլբորդ թեժ 100-ում ։
Հունիսի 15-ին Walking the Wire-ը հասանելի դարձավ ներբեռնոլու համար խմբի առցանց խանութում ։ Երգը պատահականորեն թողարկվեց Vevo-ի ՅուԹուբյան ալիքում, ավելի շուտ քան պլանավորված էր։
Շրջագայություններ
2017 թվականի մայիսին խումբը Թվիթեր սոցիալական ցանցում հայտարարեց Evolve շրջագայհության մասին, որը պլանավորված է սկսել 2017 թվականի սեպտեմբերի 26-ին Արիզոնայում։ Շրջագայությունը համակարգելու է Live Nation-ը, Live Nationand-ի և Քեյ Ֆլեյի հետ, որպես հատուկ հյուրեր ։
Գովազդային կատարում
Evolve-ը գրավել է երկրորդ հորիզոնականը Բիլբորդ 200-ի ցանկում, 147,000 ալբոմին համարժեք միավորներով, որոյցչց 109,000-ը ալբոմի վաճառքներն էին ։ Սա Imagine Dragons-ի երրորդ ալբոմն էր, որը հայտնվում է լավագույն հնգյակի մեջ ։
Երգերի ցանկ
Երգերը վերցված են iTunes-ից ։
Ծանոթագրություններ
Կատեգորիա:2017 ալբոմներ Կատեգորիա:2017 երգեր
Հայաստանի քաղաքական բանտարկյալների և հալածյալների պաշտպանության կոմիտե
Հայաստանի Հանրապետության քաղաքական բանտարկյալների և հալածյալների պաշտպանության կոմիտե, ՀՀ ՔԲՀՊԿ, Հայաստանի Հանրապետությունում գործող հասարակական կազմակերպություն։
Նպատակներ
Ըստ Կարապետ Ռուբինյանի, կոմիտեի առաջնային նպատակն է ամեն կերպ աջակցել Հայաստանի քաղբանտարկյալներին` ցուցաբերելով նրանց իրավական, քաղաքական, բարոյական, նյութական աջակցություն, նաև ավելի խթանելու նրանց ազատության համար տարվող պայքարը ։
Պատմություն
Կազմակերպությունը հիմնադրել են 2008 թվականի մայիսին մի խումբ ընդդիմադիր գործիչներ՝ Վարդան Հարությունյանը, Ժիրայր Սեֆիլյանը, Կարապետ Ռուբինյանը, Տիգրան Խզմալյանը, որի մասին հայտարարել է 2008 թվականի մայիսի 9-ին Կարապետ Ռուբինյանը ։ Այդ ժամանակ նա նաև նշել էր, որ կոմիտեի առաջին գործն է լինելու նույն օրը՝ մայիսի 9-ին ՀՀ նախագահի նստավայրի դիմաց «Հայոց կանանց միության» կազմակերպած բողոքի ակցիային օժանդակելը և ակցիան իրականացվելու է ի պաշտպանություն միակ կին քաղբանտարկյալի`Անուշ Ղավալյանի։
Անդամներ
Կոմիտեի մեջ ընդգրկված են Վարդան Հարությունյանը, Ժիրայր Սեֆիլյանը, Կարապետ Ռուբինյանը, Տիգրան Խզմալյանը, ինչպես նաև «Ժամանակ Երևան» օրաթերթի լրագրող Գագիկ Աբգարյանը, ազատամարտիկ Մեսրոպ Մեսրոպյանը, Նորիկ Նորիկյանը, «Կանայք հանուն խաղաղության» ՀԿ-ից Գայանե Մարտիրոսյանը, ազատամարտիկ Արշավիր Բոզինյանը ։
Ծանոթագրություններ
Կատեգորիա:2008 հիմնադրումներ Հայաստանում Կատեգորիա:Հայաստանի իրավապաշտպանական կազմակերպություններ Կատեգորիա:Հայաստանի հասարակական կազմակերպություններ Կատեգորիա:2008 հիմնադրված կազմակերպություններ
Բերնարդ Բերենսոն
Բերնարդ Բերենսոն կամ Բերնսոն (Bern[h]ard Berenson, ), ամերիկացի, արվեստի պատմաբան, գեղարվեստի քննադատ, կենդանության օրոք ճանաչում է վայելել և համարվել է խոշոր հեղինակություն՝ ԱՄՆ-ում Իտալական Վերածննդի գեղանկարչության բնագավառում ։ Եղել է Ռուսաստանի և ԱՄՆ-ի երկքաղաքացի։
Ընտանիք
Բերնարդ Բերենսոնի քույրը՝ Սենդա Բերենսոնը, հայտնի է որպես կանանց բասկետբոլի կանոնների ստեղծող։ Բերնարդի կինը՝ Մերի Սմիթը, արվեստի պատմաբան էր, եղել է Բերտրան Ռասսելի կնոջ քույրը։ Բերենսոնի թոռնուհու զարմիկները՝ Մարիսան և Բերրին, դերասանուհիներ են։ Մարիսան «Կաբարե» ֆիլմի դերակատարման համար արժանացել է «Ոսկե գլոբուս» մրցանակի։ Բերրին դերասան Էնտոնի Պերկինսի կինն է եղել և զոհվել է 2001 թվականի սեպտեմբերի 11-ի ահաբեկչության հետևանքով։
Գործունեություն
Բերնարդ Բերենսոնը կրթություն է ստացել Հարվարդի համալսարանում, 1887-1888 թվականներին կրթությունը շարունակել է Փարիզում, ապա մեկնել է Հռոմ, որտեղ ծանոթացել է Ջովաննի Մորելլիի և Ջովանի Կավալկազելեի հետ։ Այս ծանոթություններն էապես ազդել են նրա հետագա գործունեության վրա ։
Բերենսոնի վաղ շրջանի աշխատանքները շահեկանորեն առանձնացել են Ռասկինի և Պատերի բազմաբառ հետևորդների աշխատանքների ֆոնին իրենց դատողությունների գործնականությամբ, լակոնիկությամբ ու պարզությամբ։ Նա կտրականապես չի ընդունել ժամանակակից արվեստը և չի սիրել մաներիզմը։ Արվեստի ստեղծագործությունների գնահատման Բերենսոնի  սուբյեկտիվ-հոգեբանական մոտեցումը օրինակ են բերել շվեցարացի արվեստաբան Հ․ Վյոլֆլինը և պրագմատիզմի և ֆունկցիոնալության հիմնադիր, ամերիկացի հոգեբան Ուլյամ Ջեյմսը։ Ռուս գրող և արվեստաբան Պ.Պ.Մուրատովը «Իտալիայի կերպարները»-ի (1923 թ.) վերջին մասում լայնորեն մեջբերել է Բերենսոնի կարծիքը՝ որպես արվեստագիտության մտքի վերջին խոսք։ Ի վերջո նրա գեղարվեստական հայացքներն արդեն ձևավորված էին «Վերածննդի դարաշրջանի իտալացի նկարիչները» (1930 թ.) ընդհանրական աշխատությունը գրելու պահին։
Բերենսոնն՝ իր անզուգական հեղինակության շնորհիվ, հաճախ ոչ ակնհայտ, եղել է մեծահարուստ ամերիկացիների խորհրդատուն՝ «հին վարպետների» նկարների ապօրինի վաճառքի ժամանակ։ Նրա խորհրդով հարյուրավոր, եթե ոչ հազարավոր, եվրոպական հավաքածուների առաջնակարգ կտավներ տեղափոխվել են օվկիանոսից այն կողմ։ Հատկապես հայտնի է նրա համագործակցությունը Իզաբելլա Ստյուարդ Գարդների հետ, որի որակական առումով հազվագյուտ հավաքածուն ցուցադրվում է Բոստոնում, և աշխարհի առաջատար հավաքորդ (անտիկվար) Ջոզեֆ Դավինի հետ։
Կյանքի վերջին տարիներ
Բերնարդ Բերենսոնը, կտավների բարեհաջող ատրիբուցիայի համար հավաքորդների վճարի հինգ տոկոսը ստանալու շնորհիվ, դարձել է ունևոր մարդ և գնել է Ի Տատտիի (իտալ.I Tatti) հին վիլլան Ֆիեզոլեում՝ Ֆլորենցիայի մոտակայքում։ Այնտեղ նա մշտական բնակություն է հաստատել, որտեղ մշտապես բնակվել է նույնիսկ Երկրորդ համաշխարհային պատերազմի ժամանակ, երբ Իտալիայում նրա ներկայությունը զայրացնում էր ֆաշիստներին։ Բերենսոնը վիլլան՝ այնտեղ գտնվող ամբողջ արժեքավոր գեղարվեստական հարստությամբ կտակել է Հարվարդի համալսարանին։
1937 թվականին հանրահայտ քննադատը իր գործնական հարաբերությունները խզել է Դավինի հետ՝ վաշինգտոնյան «Հովիվների երկրպագությունը» (Adoration of the Shepherds (Giorgione)) կտավի ատրիբուցիայի շուրջ ծավալված վիճաբանության պատճառով. ըստ Դավինի հեղինակը Ջորջոնեն էր, իսկ ըստ Բերենսոնի՝ Տիցիանը։ Ժամանակի ընթացքում Դավինի կարծիքն ավելի առաջատար է դարձել, և Բերենսոնի գնահատականները, որոնք ժամանակին անբեկանելի էին համարվում, այժմ չունեն նախկին մեծարժեք կշիռը։
Հղումներ
Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Իտալացի արվեստաբաններ Կատեգորիա:Հարվարդի համալսարանի շրջանավարտներ Կատեգորիա:Ամերիկացի պատմաբաններ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Բոստոնի համալսարանի շրջանավարտներ Կատեգորիա:Իտալացի գրողներ Կատեգորիա:Ամերիկացի գրողներ Կատեգորիա:Լիտվացի գրողներ Կատեգորիա:Արվեստաբաններ Կատեգորիա:Ռուսաստանի հրեաներ
Սան Մանգո սուլ Կալորե
Սան Մանգո սուլ Կալորե (San Mango sul Calore), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 1235 մարդ, բնակչության խտությունը կազմում է 88 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 83050, հեռախոսային կոդ՝ 0827 ։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Սյուրֆոնտեն
Սյուրֆոնտեն  (Surfontaine), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Պիկարդիա կանտոնայի կազմի մեջ։ Կոմունայի շրջանը՝ Սեն–Կանտեն ։
INSEE կոդը՝ 02732:
Բնակչություն
2010 թվականին բնակչությունը կազմել է 103 մարդ։
The Dells
The Dells, ամերիկյան տղամարդկանց վոկալային խումբ։ Հիմնադրվել է 1952 թվականին Չիկագո քաղաքի հարավային մասերում ։
Սյուրֆոնտեն
Տնտեսություն
2010 թվականին համայնքի 62 աշխատունակ (15-64 տարեկան) բնակիչներից 43-ը տնտեսապես ակտիվ էին, 19 -ը՝ ոչ ակտիվ (ակտիվության ցուցանիշը կազմել է 69,4 %, 1999 թվականին եղել է 68,6 %)։ 43 տնտեսապես ակտիվ բնակիչներից աշխատում էին 36 -ը (23 տղամարդ և 23 կին), գործազուրկ էին 7 մարդ (0 տղամարդ և 5 կին)։ 2 տնտեսապես ոչ ակտիվ բնակիչներից 19 -ը եղել են աշակերտներ կամ ուսանողներ, 8-ը՝ թոշակառուներ, 4-ը տնտեսապես ոչ ակտիվ էին այլ պատճառներով ։
The Dells
1950-ական թվականներին դու վոպ ժանրում խումբը եղել է ամենաորակովը։ Հետագայում զիջել է դիրքերը նոր սերնդին, բայց մնացել է այն եզակիներից մեկը, ում հաջողվել է փոխել երաժշտական ոճը և փայլուն հանդես գալ նոր ոճում ։
Սյուրֆոնտեն
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
The Dells
Խումբը երկար ժամանակ համերգներ չի կազմակերպել, հյուրախաղերով չի մեկնել ոչ մի երկիր, բայց 1973 թվականին, շնորհիվ իրենց «Oh What A Night» սինգլի, նրանք դարձան հայտնի (1956 և 1969 թվականներին սինգլը միլիոնավոր օրինակներով վաճառվեց), «Stay in My Corner» (1965 թվականին վաճառվել է ավելի քան մեկ միլիոն հատ), «Give Your Baby a Standing Ovation» (1973 թվականին վաճառվել է ավելի քան միլիոն հատ) ։
2004 թվականին ընդունվել են ռոք ն ռոլի փառքի սրահ ։
Այն բանից հետ, երբ The Dells խումբը կատարեց «Oh, What a Night» երգը, նա ընդգրկվեց ռոք ն ռոլի փառքի սրահի Թոփ 500 լավագույն երգերի ցանկում ՝ 500 Songs That Shaped Rock and Roll ։
Արտաքին հղումներ
Կատեգորիա:Երաժշտական խմբեր Իլինոյսից
Մեդիսոն շրջանի կամուրջները
«Մեդիսոն շրջանի կամուրջները» (The Bridges of Madison County, 1995), Քլինթ Իսթվուդի կինոնկարը, որի հիմքում Ռոբերտ Ջեյմս Ուոլերի համանուն վեպն է ։ Ֆիլմն առաջադրվել է «Օսկարի» կնոջ լավագույն դերակատարման համար անվանակարգում (Մերիլ Սթրիփ), երկու «Ոսկե գլոբուսի»՝ լավագույն ֆիլմ և կնոջ լավագույն դերակատարում անվանակարգերում։ Կինոֆիլմը AFI-ի վարկածով հարյուրամյակի ամերիկյան ամենակրքոտ ֆիլմերի հարյուրակի 90-րդ տեղում է։
ԱՄՆ-ում առաջին անգամ ցուցադրվել է 1995 թվականի հունիսի 2-ին՝ մեկ շաբաթում հավաքելով $10,519,257 գումար ։ Ֆիլմի համաշխարհային շահույթը կազմել է $182 դոլար ։
Դիպաշար
1987 թվականին քույր ու եղբայր Քերոլայնը և Մայքլը (Էննի Քորլի, Վիկտոր Սլիզակ) հավաքում են նոր մահացած մոր՝ Ֆրանչեսկա Ջոնսոնի (Մերիլ Սթրիփ) թղթերը, Մեդիսոն շրջան, Այովա նահանգ։ Թղթերի մեջ նրանք գտնում են օրագիր, որում պատմվում է դեպքերի մասին, որոնք տեղի էին ունեցել 1965 թվականին՝ 4 օրերի ընթացքում, և գործողությունները տեղափոխվում են այդ օրեր։
Ֆրանչեսկան իտալուհի է, պատերազմից անմիջապես հետո ամուսնացել է ամերիկյան բանակի զինվոր Ռիչարդ Ջոնսոնի (Ջիմ Հեյնի) հետ։ Նրանք երկու երեխա ունեն, և ընտանիքը բոլոր առումներով համարվում է բարեկեցիկ։ Ռիչարդը երեխաների հետ մեկնում է Չիկագո՝ գյուղատնտեսական ցուցադրություն, իսկ տանը միայնակ մնացած Ֆրանչեսկայի մոտ իր ավտոմեքենան կայանում է լուսանկարիչ Ռոբերտ Քինքեյդը (Քլինթ Իսթվուդ), որը «National Geographic»-ի պատվերով եկել էր Մեդիսոն շրջանի ծածկված փայտե կամուրջների լուսանկարչական շարք պատրաստելու։ Նա հարցնում է ճանապարհը, իսկ Ֆրանչեսկան, հասկանալով, որ չի կարող նրան բացատրել, նրան հասցնում է կամրջի մոտ։
Նրանց միջև բուռն սիրավեպ է սկսվում, և չորրորդ օրվա վերջում Ռոբերտն առաջարկում է Ֆրանչեսկային հեռանալ իր հետ։ Չնայած այն բանին, որ Ֆրանչեսկան տանել չէր կարողանում Ամերիկայի գավառական շրջապատը, նա հրաժարվում է, որ դժվարություններ չառաջացնի (չսիրած) ամուսնու և երեխաների համար։ Ֆիլմի վերջին տեսարաններից մեկում, արդեն երեխաների գալուց հետո, Ֆրանչեսկան ամուսնու հետ գնում է լցակայան և կարճ ժամանակով հայտնվում է Ռոբերտի մեքենայի հետևում։ Ֆրանչեսկան ի վիճակի չի լինում զսպել արցունքները, բայց ձևացնում է, թե ոչինչ չի կատարվել։ Չնայած Ֆրանչեսկան ստիպված է լինում թաքցնել կատարածը ընտանիքից և հարևաններից, բայց այդ չորս օրերը փոխում են նրա հայացքները կյանքի հանդեպ։
Զուգահեռ կատարվում է Մայքլի և Քերոլայնի հայացքների փոփոխություն։ Սկզբում նրանք չենք կարողանում հավատալ, որ օրագրում գրվածը ճշմարտություն է, բայց աստիճանաբար սկսում են հասկանալ իրենց մորը։ Նամակն ամբողջությամբ ընթերցելուց հետո Մայքլը զանգում է կնոջը և փորձում է վերականգնել ընտանեկան հանգստությունը հերթական ընտանեկան վեճից հետո։ Քերոլայնը ևս զանգում է իր ամուսնուն լուրջ զրույցի համար։ Ժապավենի վերջում Մայքլը և Քերոլայնը, մոր ցանկությամբ, շաղ են տալիս նրա աճյունափոշին Ռոուզմեն կամրջից, որտեղ Ֆրանչեսկան և Ռոբերտը անցկացրել էին իրենց կյանքի լավագույն օրերը։
Արտաքին հղումներ
Կատեգորիա:1995 ֆիլմեր Կատեգորիա:Քլինթ Իսթվուդի ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան վեպերի էկրանավորումներ Կատեգորիա:Warner Bros. ֆիլմեր Կատեգորիա:Amblin Entertainment ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ամերիկյան ռոմանտիկ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:1990-ականների դրամա ֆիլմեր Կատեգորիա:Վեպերի էկրանավորումներ Կատեգորիա:Կինոմրցանակի դափնեկիրներ
Խաղատուն
Խաղատուն կամ կազինո, տարբեր տեսակների մոլեխաղերի համար հաստատություն։ Խաղատները հաճախ կառուցվում են հյուրանոցների, հանգստավայրերի, ռեստորանների, մանրածախ խանութների, կռուիզ նավերի և այլ զբոսաշրջային վայրերի մոտ կամ դրանց հետ համատեղ։ Որոշ կազինոներ հայտնի են այն բանով, որ այնտեղ անցկացվում են կենդանի ժամանցային ծրագրեր, ինչպիսիք են սթենդ-ափ կատակերգությունները, համերգները կամ սպորտային միջոցառումները։
Ստուգաբանություն և օգտագործում
«Կազինո» (casino) բառն ունի իտալերեն ծագում, «casa» արմատը նշանակում է տուն։ Կազինո տերմինը կարող է նշանակել վիլլա, ամառանոց կամ հասարակական ակումբ ։ 19-րդ դարի ընթացքում խաղատները սկսել են ներառել այլ հասարակական շենքեր, որտեղ տեղի են ունեցել հաճելի միջոցառումներ։ Նման շենքերը սովորաբար կառուցվել են ավելի մեծ իտալական վիլլաների կամ պալացցոների տարածքում, և օգտագործվել են տարբեր քաղաքային միջոցառումներ անցկացնելու համար, ներառյալ պարերը, խաղերը, երաժշտություն լսելը և սպորտը։ Ժամանակակից իտալերենում կազինոն հասարակաց տուն է (նաև կոչվում է «casa chiusa», բառացիորեն «փակ տուն»), խառնաշփոթ (խճճված իրավիճակ) կամ աղմկոտ միջավայր ։ Իսկ խաղատունը գրվում է շեշտադրմամբ՝ «casinò»։
Ոչ բոլոր խաղատներն են օգտագործվում խաղերի համար ։ Կալիֆոռնիա նահանգի Սանտա Կատալինա կղզում Կատալինա խաղատան շինարարության ժամանակ որոշվել է, որ այն խաղերի համար չի կառուցվում ։ Կոպենհագենի խաղատունը դանիական թատրոն է եղել, որը նաև հանրային ժողովներ է անցկացրել 1848 թվականի հեղափոխության ժամանակ, որն էլ Դանիային դարձրել է սահմանադրական միապետություն ։
Խաղատների պատմություն
Դրամախաղերի ճշգրիտ ծագումը հայտնի չէ։ Սովորաբար համարվում է, որ մոլեխաղերն այս կամ այն կերպ նկատվել են պատմության գրեթե յուրաքանչյուր հասարակության մեջ։ Հին հույներից և հռոմեացիներից մինչև նապոլեոնյան Ֆրանսիա և Անգլիա պատմության մեծ մասը լցված է մոլեխաղերի վրա հիմնված զվարճանքի պատմություններով։
Առաջին հայտնի եվրոպական խաղատունը, որը հայտնի չէ որպես կազինո, թեև համապատասխանում է ժամանակակից սահմանմանը, Իտալիայի Վենետիկում հիմնադրված Ռիդոթո խաղատունն է, որը հիմնադրվել է 1638 թվականին Վենետիկի մեծ խորհրդի կողմից՝ կառնավալային սեզոնի ընթացքում մոլեխաղերը վերահսկելու համար։ Այն փակվել է 1774 թվականին, քանի որ քաղաքային իշխանությունները կարծում էին, որ այն թալանում է տեղի ազնվականությանը ։
Ամերիկյան պատմության մեջ վաղ խաղային հաստատությունները հայտնի են եղել որպես սալուններ։ Սալունների ստեղծման և նշանակության վրա մեծ ազդեցություն են ունեցել չորս խոշոր քաղաքներ՝ Նոր Օռլեանը, Սենթ Լուիսը, Չիկագոն և Սան Ֆրանցիսկոն։ Հենց սրահներում ճանապարհորդները կարող էին գտնել մարդկանց, որոնց հետ կարելի էր խոսել, խմել և հաճախ խաղալ մոլեխաղեր։ 20-րդ դարի սկզբին Ամերիկայում մոլեխաղերն արգելվել են պետության օրենսդրությամբ։ Սակայն 1931 թվականին մոլախաղերն օրինականացվել են Նևադա նահանգում, որտեղ ստեղծվել են ԱՄՆ-ի առաջին օրինականացված խաղատները։ 1976 թվականին Նյու Ջերսին թույլատրել է մոլեխաղերն Ատլանտիկ Սիթիում, որն այժմ մեծությամբ Ամերիկայի երկրորդ մոլեխաղային քաղաքն է։
Խաղամոլություն խաղատներում
Ամբողջ աշխարհում խաղատուն գնալու հիմնական տարիքի ամենացածր շեմը կազմում է 18-ից 21 տարեկան ։
Հաճախորդները խաղում են մոլեխաղեր, որոշ դեպքերում օգտագործելով նաև հնարամտության տարրեր, օրինակ՝ զառեր, պտտախաղ, բակարա, բլեքջեք և վիդեոպոկեր։ Որոշ խաղեր ունեն մաթեմատիկորեն հստակ որոշված շանսեր, որոնք երաշխավորում են, որ խաղատներն առավելություն ունեն խաղացողների նկատմամբ։ Այդ առավելությունը կոչվում է խաղատան առավելություն։ Այնպիսի խաղերում, ինչպիսին է պոկեր ը, որտեղ խաղացողները խաղում են միմյանց դեմ, խաղատունը ստանում է վարձավճար, որը կոչվում է ռեյք (rake): Խաղատները շատ հաճախ խաղամոլերի համար ստեղծում են անվճար իրեր կամ բոնուսներ։
«Վճարումը» (payout) գումարի տոկոսադրույքը (հաղթանակներ), որը վերադարձվել է խաղացողներին։
Տեսախաղային մեքենաները (ավտոմատ մեքենաներ) դարձել են խաղատների խաղերի ամենատարածված ձևերից մեկը։ 2011 թվականի դրությամբ քննչական զեկույցները սկսել են կասկածի տակ դնել այն փաստը, որ այդ մեքենաները կախվածություն են առաջացնում ։
Դիզայն
Խաղատան դիզայնը, որը համարվում է հոգեբանական վարժություն, բարդ դիզայն է, որը ներառում է հատակի պլանի, դեկորի և մթնոլորտի այնպիսի համադրում, որը խրախուսում է մոլեխաղերը ։
Մոլեխաղերի վրա հակվածությունն ուժեղացնող գործոններն են ձայնը, հոտը և լուսավորությունը։ Մասաչուսեթսի տեխնոլոգիական համալսարանի մարդաբան՝ Նատաշա Դոու Շուլը նշում է Silicon Gaming-ի աուդիոտնօրենների որոշումը՝ ստիպել խաղային ավտոմատ մեքենաներին ձայնային ռեզոնանս կատարել «C հաճելի տոնայնությունում», դրանով իսկ նվազեցնելով խաղատան մեջ գոյություն ունեցող ձայնային տարածքները, այնպիսի ձայն ստեղծելու համար, որը հաճելի կլինի, այլ ոչ թե բախումնալից» ։
Չիկագոյի Smell & Taste Treatment and Research ֆոնդի հիմնադիր բժիշկ Ալար Հիրշն ուսումնասիրել է խաղամոլների վրա հոտերի հատկանշական ազդեցությունը, նշելով, որ Լաս Վեգասի խաղատներում, որտեղ ամեն տարի 50%-ով ավելի է աճում շահույթը՝ դրված խաղային ավտոմատներից տարածվող բույրը հաճելի է, բայց նաև անորոշ։ Նա եզրակացրել է, որ հոտն ազդում է աֆրոդիզիակների նման՝ առաջացնելով մելոխաղերի ավելի ագրեսիվ ձև ։
Կազինոյի դիզայներ Ռոջեր Թոմասը հաջողությամբ իրականացել է Las Vegas Wynn Resorts կազինոյի ավերիչ դիզայնը՝ 2008 թվականին։ Նա խախտել է կազինոյի դիզայնի պայմանագիրը, ներկայացնելով բնական արևի լույս և բնություն՝ կանանց գրավելու համար։ Թոմասն օգտագործել է լուսային անցքեր և հին ժամացույցներ, իմաստավորելով, որ կազինոն պետք է լինի մշտական տարածություն ։
Ըստ ընկերության
Ըստ Բլումբերգի, կազինոյի խոշորագույն օպերատոր ընկերությունների կուտակած եկամուտը 2011 թվականին կազմել է մոտ 55 միլիարդ ԱՄՆ դոլար։ Այս ոլորտում SJM Holdings Ltd. ընկերությունն առաջնային տեղ է զբաղեցնում՝ 2011 թվականի դրությամբ վաստակելով մոտ 9.7 միլիարդ դոլար։ Դրան հետևում է Las Vegas Sands Corp. ընկերությունը՝ 7.4 միլիարդ դոլար շահույթով, իսկ երրորդ հորիզոնականին (ըստ շահույթի) գտնվում է Caesars Entertainment՝ 6.2 միլիարդ դոլարով ։
Կարևոր կողմեր
Չնայած այն բանին, որ կազինոները շատ տեղերում կան, որոշ վայրեր հայտնի են դարձել հատկապես մոլեխաղերի շնորհիվ։ Գոյություն ունեն նաև վայրեր, որոնք հայտնի են մեծ մասամբ միայն կազինոներով, ինչպես օրինակ Մոնտե Կառլոն։
Մոնտե Կառլո (Մոնակո)
Մոնտե Կառլո խաղատունը, որը գտնվում է Մոնակոյի Մոնտե Կառլո քաղաքում, գրավում է տուրիստների ուշադրությունն իր հայտնի այցելուների շնորհիվ։
Մոնտե Կառլոյի խաղատունը նկարագրվել է բազմաթիվ ստեղծագործություններում, այդ թվում՝ Բեն Մեզրիչի «Վեգասի կործանում» գրքում, որտեղ Մասաչուսեթսի տեխնոլոգիական ինստիտուտի մի խումբ ուսանողներ կազինոյին կողոպտել են գրեթե 1 միլիոն դոլար։ Այս գիրքը հիմնված է իրական մարդկանց և իրադարձությունների վրա, սակայն այդ իրադարձություններից շատերը վիճարկվում են գլխավոր հերոս Սեմյոն Դուքաչի կողմից ։ Մոնտե Կառլոյի խաղատունը նույնպես ցուցադրվել է Ջեյմս Բոնդի մասին մի քանի վեպերում և ֆիլմերում։
Կազինոն հիշատակվում է «The Man Who Broke the Bank at Monte Carlo» երգում, ինչպես նաև համանուն ֆիլմում։
Մակաո
Նախկին պորտուգալական գաղութը՝ Մակաոն, որը 1999 թվականից Չինաստանի հատուկ վարչական շրջանն է, հայտնի է դարձել այցելուների շնորհիվ, որոնք գալիս էին հիմնականում մոլեխաղերի համար։ Սա սկսվել է դեռ պորտուգալական ժամանակներից, երբ Մակաոն հայտնի էր մոտակա Բրիտանական Հոնկոնգից այցելուների մոտ, որտեղ մոլախաղերն ավելի խիստ էին կանոնակարգված։ The Venetian Macao-ն 2020 թվականի դրությամբ աշխարհի ամենախոշոր խաղատունն է ։ Մակաոն նաև շրջանցել է Լաս Վեգասը՝ որպես մոլախաղերի ոլորտում աշխարհի ամենախոշոր շուկա։
Գերմանիա
Մեքենաների հիման վրա խաղերը թույլատրվում են միայն գետնի վրա գտնվող խաղատներում, ռեստորաններում, բարերում և խաղասրահներում, և միայն լիցենզիայով։ Ներկայումս առցանց սլոթերը թույլատրվում են միայն այն դեպքում, եթե նրանք աշխատում են Շլեսվիգ-Հոլսթեյն (Schleswig-Holstein) լիցենզիայով։
Էշտորիլ, Քաշկայշ (Պորտուգալիա)
Էստորիլ խաղատունը, որը գտնվում է Քաշկայշ մունիցիպալիտետում՝ Լիսբոնի մոտ գնտվող Պորտուգեսե Ռիվիերայի վրա, ըստ տարողության Եվրոպայի ամենախոշոր խաղատունն է։
Երկրորդ համաշխարհային պատերազմի ժամանակ այն համարվում էր լրտեսների, թագավորական ընտանիքի ունեցվածքից զրկված անդամների և ռազմական ժամանակի արկածախնդիրների հավաքման վայր։ Այն դարձել է Յան Ֆլեմինգի «Կազինո Ռոյալ» վեպի ոգեշնչման աղբյուրը։
Ադոլֆ Աբիխտ
Ադոլֆ Իվանի Աբիխտ (Adolfas Abichtas, ), լիտվացի բժիշկ, Վիլնյուսի համալսարանի պաթոլոգիայի պրոֆեսոր։
Խաղատուն
Սինգապուր
Սինգապուրը հեռանկարային վայր է զբոսաշրջիկների համար, ովքեր ցանկանում են մոլախաղեր խաղալ, չնայած այն բանին, որ ներկայումս Սինգապուրում կան միայն երկու խաղատներ (երկուսն էլ պատկանում են օտարերկրացիներին)։ Մարինա Բեյ Սենդսը աշխարհի ամենաթանկարժեք խաղատունն է, որի գինը կազմում է ավելի քան 8 միլիարդ դոլար։ Այն ընդգկրվել է աշխարհի 10 ամենաթանկարժեք շենքերի ցանկում։ Ռեզորթոս Վորլդ Սենթոսայի կազմի մեջ է մտնում աշխարհի ամենամեծ օկեանարիումը։
Ադոլֆ Աբիխտ
Կենսագրություն
Ադոլֆ Աբիխտը ծնվել է 1793 թվականին Էռլանգենում։ Վիլնյուսի համալսարանի լոգիկայի և մետաֆիզիկայի պրոֆեսոր և փիլիսոփա Յոհան Աբիխտի որդին է։
Խաղատուն
Միացյալ Նահանգներ
Ներկայումս ունենալով ավելի քան 1,000 խաղատուն, ԱՄՆ-ն խաղատների քանակով աշխարհում առաջին հորիզոնական է զբաղեցնում։ Այս թիվը շարունակում է կայուն աճել, քանի որ ավելի շատ նահանգներ ձգտում են օրինականացնել կազինոն։ Համեմատաբար փոքր քաղաքներ, ինչպիսին է օրինակ Լաս Վեգասը, հայտնի են հիմնականում մոլախաղերով, իսկ ավելի մեծ քաղաքները, ինչպիսին է օրինակ Չիկագոն, չեն որոշվում խաղատներ բացել, չնայած մեծ շրջադարձդին։
Սուլեյման Շահ
Սուլեյման Շահ (Süleyman Şah, ), Օսման Ա-ի պապ, Քըյա Ալփի որդին, Օսմանյան կայսրության և օսմանյան արքայատոհմի նախացեղ հանդիսացող Քայը ցեղախմբի ցեղապետերի հիմնադիր։
Խաղատուն
Միացյալ Նահանգներ
Լաս Վեգասից և Ատլանտիկ Սիթիից դուրս կառուցված խաղատների համար պատասխանատու է «Մայրենի ամերիկյան խաղը»։
Ադոլֆ Աբիխտ
Կենսագրություն
1820 թվականին երեք տարի ժամկետով նա ուղևորվում է արտասահմանյան վերապատրաստման՝ Գերմանիա և Ֆրանսիա։ Ներկա է գտնվում Վիեննայի և Փարիզի համալսարանների դասախոսություններին։ 1824-1831 թվականներին Վիեննայի համալսարանում դասավանդել է պաթոլոգիա։ 1827 թվականին դարձել է պրոֆեսոր։
Խաղատուն
Անվտանգություն
Հաշվի առնելով կազինոյում գտնվող մեծ քանակությամբ արժույթը, ինչպես հաճախորդները, այնպես էլ անձնակազմը կարող են գայթակղվել և խարդախության դիմել։ Խաղատների մեծ մասը անվտանգության միջոցներ ունեն դա կանխելու համար։ Անվտանգության տեսախցիկները, որոնք գտնվում են ամբողջ կազինոյում, դա անելու ամենահեշտ միջոցն են։
Սուլեյման Շահ
Սուլեյմանը խեղդվել է Եփրատ գետը անցնելիս և նրան թաղել են գետի մոտակայքում այժմ «Թուրքի դամբարան» (Türk Mezarı) կոչվող մի վայրում, որը թուրքերի համար սրբավայր է համարվում։ Այժմ Սուլեյման Շահի դամբարանը գտնվում է Սիրիայի տարածքում, սակայն համաձայն 1923 թվականին կնքված պայմանագրի Թուրքիան իրավունք է ստացել դամբարանի վրա տեղադրել իր դրոշը և պատվո պահակ կանգնեցնել այնտեղ։
Ադոլֆ Աբիխտ
Կենսագրություն
Վիլնյուսի համալսարանի լուծարումից հետո՝ 1832 թվականին Ադոլֆը որոշ ժամանակ զբաղվում է բժշկական պրակտիկայով և դասավանդում Վիլնյուսի բժշկա-վիրաբուժական ակադեմիայում ։
Խաղատուն
Անվտանգություն
Ժամանակակից կազինոյի անվտանգության ծառայությունը սովորաբար բաժանվում է ֆիզիկական անվտանգության ծառայության և մասնագիտացված վերահսկողության բաժնի։ Ֆիզիկական անվտանգության ծառայությունը սովորաբար վերահսկում է կազինոն և արձագանքում է կասկածելի կամ որոշակի հանցավոր գործունեության մասին օգնության կոչերին։ Մասնագիտացված վերահսկողության բաժինը ղեկավարում է կազինոյի փակ հեռուստատեսային համակարգը, որն արդյունաբերության մեջ հայտնի է որպես «աչք երկնքում»։ Այդ երկու մասնագիտացված անվտանգության բաժինները շատ սերտորեն են աշխատում միմյանց հետ՝ ինչպես հյուրերի, այդպես էլ կազինոների ակտիվների անվտանգությունն ապահովելու և հաջողությամբ հանցագործությունները կանխելու համար ։
Ադոլֆ Աբիխտ
Կենսագրություն
Հրատարակել է լատիներեն լեզվի մի շարք տերմինաբանական դասագրքեր։ Եղել է ամուսնացած և ունեցել է մեկ որդի։ Որդին՝ Հենրիկ Աբիխտը, եղել է հեղափոխական և մասնակցել է 1863 թվականի լեհական ապստամբությանը։
Խաղատուն
Անվտանգություն
Բացվելով 1989 թվականին, The Mirage-ը եղել է առաջին խաղատունը, որը տեսախցիկներ է օգտագործել բոլոր տեսակի մոլեխաղերի համար ։
Սուլեյման Շահ
Գրականություն
Կատեգորիա:Օսմանյան կայսրության սուլթաններ Կատեգորիա:Օսմանյան կայսրության անձինք Կատեգորիա:Օսմանյան կայսրության քաղաքական գործիչներ Կատեգորիա:Թյուրք կառավարիչներ Կատեգորիա:Օսմանյան կայսրության պատմություն
Խաղատուն
Անվտանգություն
Ի լրումն տեսախցիկների և այլ տեխնոլոգիական միջոցների, կազինոները նաև ապահովում են անվտանգությունը վարքագծի կանոնակարգի միջոցով։ Օրինակ խաղացողները պարտավոր են քարտերը մշտապես տեսանելի պահել։
Բիզնեսի վարում
Վերջին մի քանի տասնամյակների ընթացքում խաղատները մի շարք տարբեր մարքեթինգային մեթոդներ են մշակել հավատարիմ հաճախորդներ ներգարվելու և պահպանելու համար։ Շատ խաղատներ օգտագործել են հավատարմության խրախուսման ծրագիր, որն օգտագործվում է խաղացողների գումար ծախսելու սովորույթները դիտարկելու համար և ավելի արդյունավետ կենտրոնանալ իրենց հաճախորդների վրա՝ նամակներ ուղարկելով անվճար մոլեխաղերի մեքենաների և այլ ակցիաների վերաբերյալ ։
Հանցավորություն
Խաղատները կապված էին կազմակերպված հանցավորության հետ, ընդ որում առաջին խաղատները Լաս Վեգասում սկզբում գերիշխվում էին ամերիկյան մաֆիայի կողմից, իսկ Մակաոյում՝ Տրիադայի սինդիկատների կողմից  ։
Ոստիկանության որոշ հաշվետվությունների համաձայն, գրանցված հանցագործությունների թիվը տեղական մակարդակում հաճախ կրկնապատկվում է կամ եռապատկվում է խաղատան բացումից երեք տարի անց ։ ԱՄՆ արդարադատության նախարարության 2004 թվականի զեկույցում հետազոտողները հարցաքննել են այն մարդկանց, ովքեր ձերբակալվել են Լաս Վեգասում և Դե Մոյնում, և պարզել, որ կալանավորվածների շրջանում խնդրահարույց կամ պաթոլոգիական խաղացողների տոկոսը երեք-հինգ անգամ ավելի բարձր է, քան ընդհանուր բնակչության մեջ ։
Նշվել է, որ կազինոյի և հանցավորության միջև դրական կապ ունեցող տնտեսական հետազոտությունները սովորաբար հաշվի չեն առնում այցելող բնակչությանը, նրանք հաշվում են այցելուների կատարած հանցագործությունները, սակայն հաշվի չեն առնում այցելուներին բնակչության թվաքանակի ցուցանիշի մեջ, ինչը բարձրացնում է հանցավորության մակարդակը ։
Առողջապահություն և անվտանգության տեխնիկա
Կազինոյի արդյունաբերության մեջ գոյություն ունեն առողջապահության հետ կապված յուրահատուկ խնդիրներ։ Առավել տարածված են քաղցկեղային հիվանդությունները, որոնք առաջանում են երկրորդական ծխախոտի և հենաշարժիչ ապարատի վնասվածքների հետևանքով  ։
Արտաքին հղումներ
Կատեգորիա:Կազինոներ Կատեգորիա:Ժամանց Կատեգորիա:Շենքեր և կառույցներ Կատեգորիա:Ժամանցային վայրեր Կատեգորիա:Շենքեր և կառույցներ ըստ տեսակի Կատեգորիա:Հյուրընկալության ոլորտ Կատեգորիա:Հանգիստ Կատեգորիա:Թղթախաղ
Հուշատախտակ
Հուշատախտակ, երկրի, քաղաքի կամ ականավոր մարդկանց կյանքի նշանավոր դեպքեր և տարեթվեր հավերժացնող արձանագրություններով (երբեմն պատկերներով) սալ (մարմարե, գրանիտե, մետաղե)։ Հուշատախտակները սովորաբար ագուցվում են շենքերի պատերին։
Կատեգորիա:Հուշարձաններ
Սալցա Իրպինա
Սալցա Իրպինա (Salza Irpina), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 797 մարդ, բնակչության խտությունը կազմում է 199 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 83050, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Տավո է Պոնսերիկուր
Տավո է Պոնսերիկուր (Tavaux-et-Pontséricourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մառլ կանտոնայի կազմի մեջ։ Կոմունայի շրջանը՝ Լան ։
INSEE կոդը՝ 02737:
Բնակչություն
2010 թվականին բնակչությունը կազմել է 601 մարդ։
Տնտեսություն
2010 թվականին համայնքի 387 աշխատունակ (15-64 տարեկան) բնակիչներից 250-ը տնտեսապես ակտիվ էին, 137-ը՝ ոչ ակտիվ (ակտիվության ցուցանիշը կազմել է 64,6 %, 1999 թվականին եղել է 61,5 %)։ 250 տնտեսապես ակտիվ բնակիչներից աշխատում էին 219-ը (127 տղամարդ և 92 կին), գործազուրկ էին 31 մարդ (13 տղամարդ և 18 կին)։ 137 տնտեսապես ոչ ակտիվ բնակիչներից 33-ը եղել են աշակերտներ կամ ուսանողներ, 49-ը՝ թոշակառուներ, 55-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ
Հումորեսկ
Հումորեսկ (գերմ.՝ Humoreske, լատ.՝ humor- հումոր)
Կատեգորիա:Գրական ժանրեր Կատեգորիա:Երաժշտական ոճեր
Բակալավր
Բակալավր, բարձրագույն կրթության համապատասխան կրթական ծրագրերը յուրացրած անձանց շնորհվող առաջին, նախնական ակադեմիական աստիճանը կամ որակավորումը։ Բարձրագույն կրթության առաջին մակարդակը ներառված է Բոլոնիայի հռչակագիրում ։
Facepalm (ժեստ)
Facepalm (face «դեմք» + «ափ» բառերից, անգլերեն արտասանություն  ), տարածված առցանց արտահայտություն՝ արտահայտված ֆիզիկական ժեստով։ Արտահայտության առավել հայտնի մեկնաբանություն է «մեկ ձեռքով փակ դեմքը», որը հիասթափության, ամոթի, վհատության, զայրույթի կամ շփոթության դրսևորում է։
Համացանցային քննարկումներում եզրույթն օգտագործվում է երկխոսության անհույս լինելու համար, ինչպես նաև ի պատասխան բացահայտ հիմարության կամ կեղծ տեղեկատվության։
Բակալավր
Կիրառական բակալավրիատը ուսուցման հատուկ մեթոդիկա է, մասնագետի գիտելիքների ստանդարտություն, որի դեպքում բարձրագույն ուսումնական հաստատությունների ուսանողները ստանում են գիտելիքներ և հմտություններ, որոնք թույլ են տալիս միանգամից, առանց լրացուցիչ պրակտիկաների մասնագիտորեն աշխատելու համար։ Ռուսաստանի Դաշնության կրթական հաստատություններում կիրառական բակալավրիատի ստեղծման փորձը ներդրվել է Ռուսաստանի Դաշնության կառավարության 2009 թվականի օգոստոսի 19-ի որոշմամբ՝ «Միջին մասնագիտական և բարձրագույն ուսումնական հաստատություններում կիրառական բակալավրիատի ստեղծման վերաբերյալ փորձի անցկացման մասին» օրենքով ։
Facepalm (ժեստ)
Կիրառում
Ժեստն ինքնին օգտագործվում է բավականին երկար ժամանակ տարբեր արտահայտիչ հուզական երանգով՝ մտախոհություն, զարմանք, հիացմունք, դառնություն, ամոթ, շփոթություն, հիասթափություն, բայց համացանցի առաջացմանը զուգահեռ դարձել է տարածված մեմ, որը նշանակում է ծայրահեղ անհարմար դրություն, շփոթություն։ Առցանց օգտագործման վաղ օրինակներից մեկը հղվում է մոդել Ջիմ Հորնի հայտնի լուսանկարներին։